text: Concurs de poesia 'Sentim el Nadal'
  23:48 | 05/05/2021
  Concurs de poesia Sentim el Nadal
  S'acosten les festes de Nadal i és interessant fer una reflexió sobre què ens representen aquestes dates a tots nosaltres. Hi ha imatges, records, pensaments que es poden transmetre amb paraules per mostrar als altres el que pensem.
  És per això que Òmnium Montmeló, amb la col·laboració de l'Oficina de Català, han organitzat un concurs poètic per mostrar com sentim el Nadal. Es tracta de fer un poema d'un mínim de 3 versos per explicar-ho. Si algú s'anima a fer que els versos rimin, encara millor.
  La cultura té premi i expressar allò que sents per Nadal en vers és una de les millors maneres de fer cultura. El que es valora, en aquest concurs, és l'originalitat, la descripció de l'època, la riquesa de paraules, les expressions divertides. El concurs està dividit en 3 categories depenent de l'edat:
  Categoria menuts adreçada a nens i nenes de 6 a 9 anys
  Poden fer rodolins sobre qualsevol tema que faci referència al Nadal (el tió, el pessebre, l'Home dels nassos, la Fumera, els Reis d'Orient...).
  A més poden acompanyar els rodolins de dibuixos, si volen.
  Categoria juvenil: de 10 a 16 anys
  Poden presentar un poema amb un mínim de 3 versos i màxim de 20, amb o sense rima.
  Els menors de 16 anys han d'enviar una autorització del pare, la mare o tutor legal que confirmi l'autorització per participar al concurs.